MT Il-Ġurnal Uffiċjali ta’ l-Unjoni Ewropea C 164/10

Tagħrif fil-qosor imwassal mill-Istati Membri fir-rigward ta' għajnuna mill-Istat mogħtija skond ir-Regolament tal-Kummissjoni (KE) Nru 1857/2006 dwar l-applikazzjoni ta' l-Artikoli 87 u 88 tat-Trattat KE dwar għajnuna mill-Istat lill-impriżi żgħar u ta' daqs medju attivi fil-produzzjoni ta' prodotti agrikoli u li jemenda r-Regolament (KE) Nru 70/2001

(2008/C 164/09)

Numru XA: XA 279/07

Stat Membru: Ir-Repubblika tas-Slovenja

Reġjun: Območje občine Luče

Titolu ta' l-iskema ta' l-għajnuna jew isem il-kumpanija li tirċievi l-għajnuna individwali: Pomoči za ohranjanje in razvoj kmetijstva in podeželja v občini Luče za programsko obdobje 2007–2013

Bażi ġuridika: Pravilnik o dodelitvi pomoči za ohranjanje in razvoj kmetijstva, gozdarstva in podeželja v občini Luče za programsko obdobje 2007–2013 (II. poglavje)

Nefqa annwali ppjanata taħt l-iskema jew ammont kumplessiv ta' għajnuna individwali mogħtija lill-kumpanija:

2007: EUR 10 000

2008: EUR 10 000

2009: EUR 10 000

2010: EUR 10 000

2011: EUR 10 000

2012: EUR 10 000

2013: EUR 10 000

Intensità massima ta' l-għajnuna:

1. Investiment f'impriżi agrikoli għall-produzzjoni primarja:

— sa 50 % ta' l-ispejjeż eliġibbli f'żoni żvantaġġati,

— sa 40 % ta' l-ispejjeż eliġibbli f'żoni oħrajn,

— sa 60 % ta' l-ispejjeż eliġibbli f'żoni żvantaġġati u sa 50 % ta' l-ispejjeż eliġibbli f'żoni oħra, fil-każ ta' investimenti magħmula minn bdiewa żgħażagħ fi żmien ħames snin mill-istabbiliment tagħhom.

L-għan ta' l-għajnuna huwa investiment għar-restawr tal-karatteristiċi tal-farm u biex jinxtara tagħmir użat għall-produzzjoni agrikola, għall-investiment f'għelejjel permanenti, għall-titjib fl-art agrikola u l-ġestjoni tal-mergħat.

2. Konservazzjoni tal-pajsaġġi u bini tradizzjonali:

— għal karatteristiċi mhux produttivi, sa 100 % ta' l-ispejjeż attwali,

— għal assi produttivi fil-farms, sa 60 % ta' l-ispejjeż reali, jew 75 % f'żoni żvantaġġati, sakemm l-investiment ma jwassalx għal żieda fil-kapaċità produttiva tal-farm,

— għajnuna addizzjonali tista' tingħata b'rata sa 100 % biex tkopri l-ispejjeż żejda mġarrba bl-użu ta' materjali tradizzjonali meħtieġa biex jinżammu l-karatteristiċi patrimonjali tal-bini.

3. Rilokazzjoni tal-bini tal-farms fl-interess pubbliku:

— sa 100 % ta' l-ispejjeż reali fejn ir-rilokazzjoni sempliċiment tikkonsisti fiż-żarmar, it-tneħħija u l-kostruzzjoni mill-ġdid tal-bini eżistenti,

— jekk minħabba r-rilokazzjoni l-bidwi jgawdi minn aktar faċilitajiet moderni, il-bidwi għandu jikkontribwixxi ta' lanqas 60 %, jew 50 % fiż-żoni żvantaġġati, taż-żieda fil-valur tal-faċilitajiet konċernati wara r-rilokazzjoni. Jekk il-benefiċjarju jkun bidwi żagħżugħ, il-kontribuzzjoni tiegħu għandha tkun ta' mill-inqas 55 % jew 45 % rispettivament,

— meta r-rilokazzjoni twassal għal żieda fil-kapaċità produttiva, il-kontribuzzjoni mill-benefiċjarju għandha tkun ta' l-anqas 60 %, jew 50 % f'żoni żvantaġġati, ta' l-ispejjeż marbuta ma' din iż-żieda. Jekk il-benefiċjarju jkun bidwi żagħżugħ, il-kontribuzzjoni tiegħu għandha tkun ta' mill-inqas 55 % jew 45 % rispettivament.

4. Għajnuna favur il-ħlasijiet ta' primjums ta' l-assigurazzjoni:

— l-ammont ta' appoġġ muniċipali huwa d-differenza bejn l-ammont ta' kofinanzjament tal-primjums ta' l-assigurazzjoni mill-baġit nazzjonali u sa 50 % ta' l-ispejjeż eliġibbli tal-primjums ta' assigurazzjoni għall-assigurazzjoni ta' l-għelejjel u l-frott u għall-assigurazzjoni tal-bhejjem kontra l-mard.

5. Għajnuna għat-tqassim mill-ġdid ta' l-art:

— sa 100 % ta' l-ispejjeż legali u amministrattivi eliġibbli.

6. Għajnuna biex tiġi promossa l-produzzjoni ta' prodotti agrikoli ta' kwalità:

— sa 100 % ta' l-ispejjeż reali mġarrba: l-għajnuna għandha tingħata fil-forma ta' servizzi sussidjati u m'għandhiex tinvolvi ħlasijiet diretti ta' flus lill-produtturi.

7. Provvista ta' appoġġ tekniku:

— sa 100 % ta' l-ispejjeż li jirrigwardaw l-edukazzjoni u t-taħriġ tal-bdiewa, servizzi ta' konsulenza, l-organizzazzjoni ta' fora, kompetizzjonijiet, wirjiet, fieri, pubblikazzjonijiet, katalgi u websajts u l-ispejjeż ta' servizzi ta' sostituzzjoni. L-għajnuna għandha tingħata fil-forma ta' servizzi ssussidjati u ma għandhiex tinvolvi ħlasijiet diretti ta' flus lill-produtturi

Data ta' l-implimentazzjoni: Ottubru 2007 (L-għajnuna ma tingħatax qabel ma s-sinteżi tiġi ppubblikata fil-websajt tal-Kummissjoni Ewropea)

Tul ta' żmien ta' l-iskema jew l-għoti ta' l-għajnuna individwali: sal-31.12.2013

Għan ta' l-għajnuna: Appoġġ lill-SMEs

Referenza għall-Artikoli tar-Regolament tal-Kummissjoni (KE) Nru 1857/2006 u l-ispejjeż eliġibbli: Kapitolu II ta' l-abbozz tar-Regoli dwar l-għoti ta' l-għajnuna għall-konservazzjoni u l-iżvilupp ta' l-agrikoltura, tal-forestrija u taż-żoni rurali fil-muniċipalità ta' Luče għall-perjodu ta' programmazzjoni 2007-2013 li jinkludi miżuri li jikkostitwixxu għajnuna mill-Istat skond l-Artikoli segwenti tar-Regolament tal-Kummissjoni (KE) Nru 1857/2006 tal-15 ta' Diċembru 2006 dwar l-applikazzjoni ta' l-Artikoli 87 u 88 tat-Trattat għall-għajnuna mill-Istat lill-impriżi żgħar u ta' daqs medju attivi fil-produzzjoni ta' prodotti agrikoli u li jemenda r-Regolament (KE) Nru 70/2001 (ĠU L 358, 16.12.2006, p. 3):

l-Artikolu 4 tar-Regolament: Investiment f'azjendi agrikoli,

l-Artikolu 5 tar-Regolament: Konservazzjoni tal-pajsaġġi u l-bini tradizzjonali,

l-Artikolu 6 tar-Regolament: Rilokazzjoni ta' bini ta' farms fl-interess pubbliku,

l-Artikolu 12 tar-Regolament: Għajnuna favur il-ħlasijiet ta' primjums ta' l-assigurazzjoni,

l-Artikolu 13 tar-Regolament: Għajnuna għat-tqassim mill-ġdid ta' l-art,

l-Artikolu 14 tar-Regolament: Għajnuna għat-trawwim tal-produzzjoni ta' prodotti agrikoli ta' kwalità.

l-Artikolu 15 tar-Regolament: Provvista ta' appoġġ tekniku fis-settur agrikolu

Is-settur(i) ekonomiku/ċi konċernat(i): L-agrikoltura

Isem u indirizz l-awtorità li tagħti l-għajnuna:

Občina Luče Luče 106 SLO-3334 Luče

Indirizz ta' l-internet: http://www.uradni-list.si/1/ulonline.jsp?urlid=200787&dhid=91629

Tagħrif ieħor: Il-miżura għall-ħlas ta' primjums ta' l-assigurazzjoni biex jiġu assigurati l-għelejjel u l-frott tinkludi maltemp li ġejjin li jistgħu jitqiesu bħala diżastri naturali: ġlata tar-rebbiegħa, silġ, sajjetti, nar ikkawżat mis-sajjetti, tempesti u għargħar.

Ir-Regoli tal-muniċipalità huma konformi mar-rekwiżiti tar-Regolament (KE) Nru 1857/2006 dwar il-miżuri li għandhom jiġu adottati mill-muniċipalità u d-dispożizzjonijiet ġenerali applikabbli (stadji ta' qabel l-għoti ta' l-għajnuna, akkumulazzjoni, trasparenza u monitoraġġ ta' l-għajnuna).

Firma tal-persuna inkarigata

Ciril ROSC

Župan

Numru XA: XA 284/07

Stat Membru: Ir-Repubblika tas-Slovenja

Reġjun: Območje občine Juršinci

Titlu ta' l-iskema ta' l-għajnuna jew isem il-kumpanija li tirċievi l-għajnuna individwali: Dodeljevanje pomoči za ohranjanje in razvoj kmetijstva ter podeželja v občini Juršinci 2007–2013

Bażi ġuridika: Pravilnik o dodeljevanju državnih pomoči za ohranjanje in razvoj kmetijstva in podeželja v občini Juršinci

Nefqa annwali ppjanata taħt l-iskema jew ammont kumplessiv ta' l-għajnuna individwali mogħtija:

2007: EUR 17 526

2008: EUR 21 000

2009: EUR 21 525

2010: EUR 22 063

2011: EUR 22 614

2012: EUR 23 180

2013: EUR 23 759

Intensità massima ta' l-għajnuna:

1. Investiment f'impriżi agrikoli għall-produzzjoni primarja:

— sa 50 % ta' l-ispejjeż eliġibbli f'żoni żvantaġġati,

— sa 40 % ta' l-ispejjeż eliġibbli f'żoni oħrajn.

L-għan ta' l-għajnuna huwa investiment għar-restawr tal-karatteristiċi tal-farm u biex jinxtara tagħmir użat għall-produzzjoni agrikola, għall-investiment f'uċuħ permanenti, għall-titjib fl-art agrikola u l-ġestjoni tal-mergħat.

2. Għajnuna favur il-ħlasijiet ta' primjums ta' l-assigurazzjoni:

— l-ammont ta' appoġġ muniċipali huwa d-differenza bejn l-ammont ta' kofinanzjament tal-primjums ta' l-assigurazzjoni mill-baġit nazzjonali u sa 50 % ta' l-ispejjeż eliġibbli tal-primjums ta' assigurazzjoni għall-assigurazzjoni ta' l-uċuħ u l-frott u għall-assigurazzjoni tal-bhejjem kontra l-mard.

3. Għajnuna biex tiġi promossa l-produzzjoni ta' prodotti agrikoli ta' kwalità:

— sa 50 % ta' l-ispejjeż eliġibbli għall-attivitajiet ta' riċerka tas-suq, il-ħolqien u d-disinn tal-prodott, li jinkludu l-għajnuna mogħtija għat-tħejjija ta' l-applikazzjonijiet għar-rikonoxximent ta' denominazzonijiet ġeografiċi ta' l-oriġini jew ċertifikati ta' karattru speċifiku skond ir-regolamenti Komunitarji relevanti. L-għajnuna għandha tingħata fil-forma ta' servizzi ssussidjati u ma għandhiex tinvolvi ħlasijiet diretti ta' flus lill-produtturi.

4. Provvista ta' appoġġ tekniku:

— sa 50 % ta' l-ispejjeż li jikkonċernaw l-edukazzjoni u taħriġ tal-bdiewa, servizzi ta' konsulenza, servizzi ta' sostituzzjoni u l-organizzazzjoni ta' fora, kompetizzjonijiet, wirjiet, fieri, pubblikazzjonijiet, katalgi u websajts. L-għajnuna għandha tingħata fil-forma ta' servizzi ssussidjati u ma għandhiex tinvolvi ħlasijiet diretti ta' flus lill-produtturi

Data ta' l-implimentazzjoni: Ottubru 2007 (L-għajnuna ma tingħatax qabel ma s-sinteżi tiġi ppubblikata fil-websajt tal-Kummissjoni Ewropea).

Tul ta' żmien ta' l-iskema jew l-għoti ta' l-għajnuna individwali: Sal-31.12.2013

Għan ta' l-għajnuna: Appoġġ għall-SMEs.

Referenza għall-Artikoli tar-Regolament tal-Kummissjoni (KE) Nru 1857/2006 u l-ispejjeż eliġibbli: L-abbozz tar-Regoli dwar l-għoti ta' l-għajnuna mill-Istat għall-konservazzjoni u l-iżvilupp ta' l-agrikoltura u taż-żoni rurali fil-muniċipalità ta' Juršinci li jinkludi miżuri li jikkostitwixxu għajnuna mill-Istat skond l-Artikoli segwenti tar-Regolament tal-Kummissjoni (KE) Nru 1857/2006 tal-15 ta' Diċembru 2006 dwar l-applikazzjoni ta' l-Artikoli 87 u 88 tat-Trattat għall-għajnuna mill-Istat lill-impriżi żgħar u ta' daqs medju attivi fil-produzzjoni ta' prodotti agrikoli u li jemenda r-Regolament (KE) Nru 70/2001 (ĠU L 358, 16.12.2006, p. 3):

l-Artikolu 4 tar-Regolament: Investiment f'azjendi agrikoli,

l-Artikolu 12 tar-Regolament: Għajnuna favur il-ħlasijiet ta' primjums ta' l-assigurazzjoni,

l-Artikolu 14 tar-Regolament: Għajnuna għat-trawwim tal-produzzjoni ta' prodotti agrikoli ta' kwalità,

l-Artikolu 15 tar-Regolament: Provvista ta' appoġġ tekniku fis-settur agrikolu

Is-settur(i) ekonomiku/ċi kkonċernat(i): L-agrikoltura

Isem u indirizz ta' l-awtorità li tagħti l-għajnuna:

Občina Juršinci Juršinci 3b SLO-2256 Juršinci

Indirizz ta' l-internet: http://www.lex-localis.info/KatalogInformacij/VsebinaDokumenta.aspx?SectionID=02613e3a-6c6a-4753-af7b-1f6d10a21e25

Tagħrif ieħor: Il-miżura għall-ħlas ta' primjums ta' l-assigurazzjoni biex jiġu assigurati l-uċuħ u l-frott tinkludi ġrajjiet klimatiċi avversi li jistgħu jitqiesu bħala diżastri naturali: ġlata tar-rebbiegħa, silġ, sajjetti, nar ikkawżat mis-sajjetti, tempesti u għargħar.

Ir-Regoli tal-muniċipalità jissodisfaw ir-rekwiżiti tar-Regolament (KE) Nru 1857/2006 fir-rigward tal-miżuri adottati mill-muniċipalità u d-dispożizzjonijiet ġenerali applikabbli (proċeduri qabel tingħata l-għajnuna, l-akkumulazzjoni, it-trasparenza u s-sorveljanza ta' l-għajnuna)

Firma tal-persuna inkarigata

Drago SLAMERŠAK

Tajnik občine

Numru XA: XA 288/07

Stat Membru: Ir-Renju Unit

Reġjun: England

Titlu ta' l-iskema ta' l-għajnuna: Business Link

Il-bażi ġuridika: Section 11, Industrial Development Act 1982

Nefqa annwali prevista skond l-iskema: GBP 142 miljun mas-setturi kollha li għalihom stima massima ta' GBP 15 miljun ser tintuża għal attivitajiet relatati mal-biedja

Intensità massima ta' l-għajnuna: L-intensità massima hija ta' 100 %

Data ta' l-implimentazzjoni: L-iskema għandha tidħol fis-seħħ fit-23.10.2007

Tul ta' żmien ta' l-iskema: L-iskema ser tidħol fis-seħħ fit-23 ta' Ottubru 2007 u għandha tintemm fit-22 ta' Ottubru 2014. L-aħħar pagament għandu jsir fit-22 ta' Ottubru 2014 u l-aħħar data għal parir se tiġi pprovduta fit-22 ta' Ottubru 2014

L-għan l-Għajnuna: It-tieni għan huwa appoġġ tekniku għas-settur agrikolu. Partikolarment l-iskema sejra:

tkabbar l-għarfien dwar l-appoġġ disponibbli għan-negozji,

tarma u tgħarraf il-komunità tan-negozju,

tħeġġeġ tibdil produttiv,

tespandi s-suq ta' appoġġ tan-negozji.

L-għajnuna pprovduta taħt l-Artikolu 15 tar-Regolament (KE) Nru 1857/2006. L-ispejjeż eliġibbli jikkomprendu n-nefqa totali, permessa bl-Artikolu 15(3), ta' servizzi ta' konsultazzjoni u l-organizzazzjoni ta' programmi ta' taħriġ għal bdiewa u għal ħaddiema fl-għelieqi

Setturi kkonċernati: Is-setturi kollha ta' produzzjoni (annimali u pjanti) agrikola huma koperti. L-għajnuna mhux se tinvolvi pagamenti diretti ta' flus lil produtturi

Isem u indirizz ta' l-awtorità li tagħti l-għajnuna:

Department for Business, Enterprise and Regulatory Reform 1 Victoria Street London SW1H 0ET United Kingdom

Indirizz virtwali: http://www.berr.gov.uk/files/file40920.doc

Tista' wkoll taċċessa l-informazzjoni dwar din l-iskema permezz ta' l-elenku web ċentrali tar-Renju Unit għall-iskemi agrikoli eżenti ta' għajnuna mill-Istat.

www.defra.gov.uk/farm/policy/state-aid/setup/exist-exempt.htm

Ikklikkja fuq 'Business Link'.

Tagħrif ieħor: L-iskema hija miftuħa għas-setturi kollha barra, preżentament, is-setturi tas-sajd u l-akkwakultura. L-għajnuna għal negozji li mhumiex attivi fil-biedja ser jitħallsu f'konformità mar-Regolament (KE) Nru 1998/2006 dwar għajnuna De Minimis L-għajnuna se tkun provduta fil-forma ta' servizzi — l-ebda flus mhuma sejrin jitħallsu direttament lil produtturi. L-għajnuna għal negozji ta' l-agrikolutra attivi fis-settur ta' l-ipproċessar u l-kumerċjalizzazzjoni ser titħallas f'konformità mar-Regolament tal-Kummissjoni (KE) Nru 1998/2006 dwar għajnuna De Minimis

Iffirmat u ddatat f'isem id-Department for Environment, Food and Rural Affairs (l-awtorità kompetenti)

Duncan Kerr

Agricultural State Aid Team Leader

Defra

Area 8D, 9 Millbank

C/o Nobel House

17 Smith Square

Westminster

London SW1P 3JR

United Kingdom

Numru XA: XA 428/07

Stat Membru: L-Italja

Titolu ta' l-iskema ta' għajnuna jew l-isem tal-kumpanija li tirċievi l-għajnuna individwali: Agevolazioni per il subentro in agricoltura, parte aiuti per il primo insediamento — ISMEA, Istituto di servizi per il mercato agricolo ed agroalimentare

Bażi legali: Delibera del Consiglio di amministrazione per l'adeguamento degli interventi di cui al decreto legislativo 21 aprile 2000, n. 185, Titolo I, Capo III ai regolamenti (CE) n. 70/2001 e (CE) n. 1857/2006

Nefqa annwali ppjanata skond l-iskema jew ammont globali ta' l-għajnuna individwali mogħtija lill-kumpanija: In-nefqa annwali ppjanata taħt l-iskema hija ta' madwar EUR 20 miljun

Intensità massima ta' l-għajnuna: Tingħata għotja ta' EUR 25 000 bħala għajnuna tal-bidu

Data ta' l-implimentazzjoni: L-iskema għandha tidħol fis-seħħ fit-18 ta' Frar 2008 jew fi kwalunkwe każ wara l-wasla mingħand il-Kummissjoni Ewropea tan-numru ta' l-identifikazzjoni ta' l-iskema, jiġifieri fid-data wara l-wasla tal-konferma min-naħa tal-Kummissjoni fil-forma ta' riċevuta bin-numru ta' l-identifikazzjoni tal-wasla ta' l-informazzjoni fil-qosor

Tul ta' żmien ta' l-iskema jew ta' l-għotja ta' għajnuna individwali: 6 snin

Għan ta' l-għajnuna: Għall-promozzjoni ta' intraprendituri ġodda u ta' bidla ġenerazzjonali fl-agrikoltura.

L-għajnuna tal-bidu qed tingħata f'konformità ma' l-Artikolu 7 tar-Regolament (KE) Nru 1857/2006 u l-Artikolu 22 tar-Regolament (KE) Nru 1698/2005

Settur(i) kkonċernat(i): L-agrikoltura: produzzjoni primarja

L-isem u l-indirizz ta' l-awtorità li tagħti l-għajnuna:

ISMEA Sede legale: via C. Celso, 6 I-00161 Roma

Sede amministrativa: via Nomentana, 183 I-00161 Roma

Indirizz elettroniku: www.ismea.it

Tagħrif ieħor: Din l-iskema hija adattament ta' l-għajnuna mill-Istat Nru. N 336/01 approvata mill-Kummissjoni fit-13 ta' Frar 2003, b'konformità mar-Regolamenti Komunitarji l-ġodda (KE) Nru 1857/2006 u 70/2001 fir-rigward ta' l-ipproċessar u l-kummerċjalizzazzjoni ta' prodotti agrikoli. Saru aġġustamenti għal tliet miżuri partikolari: Għajnuna għall-investiment f'azjendi agrikoli u fl-ipproċessar u l-kummerċjalizzazzjoni ta' prodotti agrikoli, għal miżuri ta' assistenza teknika u għajnuna tal-bidu.

Id-dokumenti li ġejjin intbagħtu lill-Kummissjoni:

informazzjoni fil-qosor dwar għajnuna għal investiment fil-produzzjoni primarja, fi ħdan it-tifsira tar-Regolament (KE) Nru 1857/2006,

informazzjoni fil-qosor dwar għajnuna għal investiment fl-ipproċessar u l-kummerċjalizzazzjoni ta' prodotti agrikoli, fi ħdan it-tifsira tar-Regolament (KE) Nru 70/2001,

informazzjoni fil-qosor dwar għajnuna għal assistenza teknika, fi ħdan it-tifsira tar-Regolament (KE) Nru 1857/2006,

informazzjoni fil-qosor dwar l-għoti ta' għajnuna tal-bidu għall-bdiewa żgħażagħ, fi ħdan it-tifsira tar-Regolament (KE) Nru 1857/2006.

L-għajnuna tista' tingħata wkoll taħt l-iskema għal assistenza teknika għall-ipproċessar u l-kummerċjalizzazzjoni ta' prodotti agrikoli, li se tingħata skond ir-Regolament (KE) Nru 1998/2006 dwar għajnuna de minimis, u għall-investiment fl-agrituriżmu li se tingħata wkoll skond ir-Regolament (KE) Nru 1998/2006.

L-ammont ta' l-għajnuna tal-bidu li jingħata taħt din l-iskema u dak li jingħata skond ir-Regolament (KE) Nru 1698/2005, flimkien ma jistgħux jaqbżu l-ammonti massimi stabbiliti bir-Regolament (KE) Nru 1698/2005

Il Direttore generale

Salvatore PETROLI